stanford-oval/wikipedia huggingface dataset:
Piikkimonni

| Piikkimonni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Monnikalat Siluriformes
Heimo::  Piikkimonnit Ictaluridae
Suku::  Ameiurus
Laji::  nebulosus
Kaksiosainen nimi
 Ameiurus nebulosus  (Lesueur, 1819) 
Synonyymit
 Ictalurus nebulosus 
Katso myös
   Piikkimonni Wikispeciesissä   Piikkimonni Commonsissa 
Infobox OKNimi-testi OKIUCN-testi OK: 
Piikkimonni (Ameiurus nebulosus), myös kissamonni on piikkimonnien (Ictaluridae) heimoon kuuluva, alkujaan pohjoisamerikkalainen kalalaji. Suomessa piikkimonnia on istutettu jo 1920-luvulla maan eteläosan lampiin ja pieniin järviin, ja se on paikoitellen niissä yhä runsaslukuinen.
Piikkimonni on hämäräaktiivinen pohjakala, joka käyttää viiksilisäkkeiden tuntoa suunnistamiseen. Myös silmät ovat pienet, eikä sameiden vesien eläjälle hyvästäkään näkökyvystä olisi suurta hyötyä. Tuntoaistin lisäksi myös kuulo on hyvin kehittynyt.[lähde? ] Piikkimonnin ravintoon kuuluu sääsken ja vesiperhosen toukat, kotilot sekä toisten kalojen mäti ja poikaset.
Piikkimonni kasvaa harvoin 33 senttimetriä pidemmäksi, ja se painaa yleensä noin 250 grammaa. Lajin elinikä on noin kahdeksan vuotta. Piikkimonnin pituusennätys on 45 senttimetriä ja painoennätys 2 kiloa. Piikkimonni kutee kesä- tai heinäkuussa matalaan 18–20-asteiseen veteen. Pari kaivaa yhdessä matalan kuopan esimerkiksi puunjuuren tai rantapenkan alle. Naaras laskee möykkyinä kuoppaan 500–3 500 tahmeaa mätimunaa. Poikaset kuoriutuvat noin kahdeksan päivän päästä. Koiras vartioi mätiä ja poikasia.
Piikkimonni on erittäin sitkeä, minkä vuoksi sitä on istutettu vähähappisiin ja likaantuneisiin vesiin, mutta se ei ole kuitenkaan sopiva lammikkokalaksi. Lammikoista sitä on vaikea saada pois, koska laji kaivautuu helposti pohjamutaan.
Piikkimonnin liha on kellanpunaista, makeahkoa mutta maukasta. kenen mukaan? Ennen keittämistä se on nyljettävä. Kala käy helposti koukkuun, mutta ei ole urheilukalastajien suosima. Piikkimonnia pidetään myös akvaariokalana.
Piikkimonnin saalistajia luonnossa ovat ihmisen lisäksi ainakin hauki (Esox lucius), jättihauki (Esox masquinongy), mustahauki (Esox niger), Sander canadensis, valkosilmäkuha (Sander vitreus), näykkijäkilpikonna (Chelydra serpentina), Butorides virescens, kelta-ahven (Perca flavescens) sekä Nerodia-, Pimephales-, Notropis- ja Lepomis-sukujen lajit.
Piikkimonni Suomessa

1920-luvulla tuotiin useita satoja piikkimonneja Suomeen, jossa niitä istutettiin aluksi Espoon Tuohilampeen ja erääseen Siuntion pikkujärveen. Kanta kasvoi hyvin, ja kaloja siirrettiin sitten edelleen muihin pieniin metsäjärviin jokseenkin epäjärjestelmällisesti. Alkuaikoina siirtoja tehtiin eri puolelle maata, mutta 1950-luvun jälkeen istutuksia ei juuri ole tehty. Nykyiset esiintymät ovat keskittyneet Salpausselän eteläpuolelle, ja erityisesti Lopelle, jossa piikkimonni elää useissa lammissa ja järvissä. Vaikka piikkimonni on alun perin rehevien vesien ja rauhallisten jokien kala, Suomessa se on menestynyt lähinnä mutapohjaisissa metsälammissa. Nykyään piikkimonnia on kuitenkin myös joissakin jokivesissä ja Suomenlahden rantavesissä.
Aiheesta muualla

Laji.fi: piikkimonni (Ameiurus nebulosus)
LuontoPortti: Piikkimonni (Ameiurus nebulosus)
Ameiurus nebulosus (peilipalvelin) FishBase. Froese, R. & Pauly, D. (toim.). (englanniksi)
ITIS: Ameiurus nebulosus (englanniksi)
Centre for Agriculture and Biosciences International (CABI): Ameiurus nebulosus (brown bullhead) (englanniksi)
Potilaan oikeudet

Laki potilaan asemasta ja oikeuksista tuli Suomessa voimaan 1. maaliskuuta 1993. Lain kohtia on muutettu useaan otteeseen tämän jälkeen. Potilaan oikeudet on otettava huomioon kaikissa terveydenhuollon palveluissa terveydenhuollon ja sosiaalihuollon piirissä Suomessa. Valtioneuvoston asettama valtakunnallisen terveydenhuollon eettinen neuvottelukunta, ETENE, käsittelee terveydenhuoltoon ja potilaan asemaan liittyviä eettisiä kysymyksiä periaatteelliselta kannalta ja antaa niistä suosituksia.
Potilaan oikeuksia

Suomessa pysyvästi asuvalla on oikeus ilman syrjintää terveydentilansa edellyttämään terveyden- ja sairaanhoitoon käytettävissä olevien voimavarojen rajoissa.
Potilaalla on oikeus laadultaan hyvään hoitoon.
Potilaan yksityisyyttä ja vakaumusta on kunnioitettava sekä äidinkieli, kulttuuri ja yksilölliset tarpeet huomioitava mahdollisuuksien mukaan. Potilaalla on oikeus saada hoitoa suomeksi ja ruotsiksi.
Potilaalle on ilmoitettava hoitoon pääsyn ajankohta. Jos pääsy viivästyy, on uusi aika ja syy viivästymiseen ilmoitettava välittömästi.
Potilaalle on annettava tiedot hänen terveydentilastaan, hoidon laajuudesta, riskitekijöistä ja hoidon vaihtoehdoista, jos se ei vaaranna potilaan henkeä.
Potilas voi tarkastaa potilasasiakirjoista häntä koskevat tiedot ja pyytää niiden oikaisemista.
Hoidon on tapahduttava yhteisymmärryksessä potilaan kanssa.
Tarvittaessa on laadittava tutkimusta, hoitoa, lääkinnällistä kuntoutusta koskeva tai muu vastaava suunnitelma yhteisymmärryksessä potilaan kanssa.
Potilaalla on oikeus kieltäytyä hoidosta. Jos potilas kieltäytyy hoidosta, häntä on mahdollisuuksien mukaan yhteisymmärryksessä hoidettava muulla lääketieteellisesti hyväksyttävällä tavalla.
Jos potilas ei kykene päättämään hoidostaan, on kuultava lähiomaisia tai muuta läheistä. Jos selvitystä ei saada, on arvioitava, mikä on potilaan henkilökohtainen etu ja hoidettava häntä sen mukaan.
Alaikäistä hoidettaessa hänen mielipiteensä on otettava huomioon silloin, kun hän on kyllin kehittynyt sen ilmaisemaan. Lääkäri tai muu ammattihenkilö arvioi lapsen kehittyneisyyden.
Kyllin kehittynyt alaikäinen potilas voi kieltää terveydentilaansa ja hoitoansa koskevien tietojen antamisen huoltajalleen.
Huoltajalla ei ole oikeutta kieltää alaikäisen potilaan henkeä tai terveyttä uhkaavan vaaran torjumiseksi tarvittavaa hoitoa.
Hoitoon tyytymätön potilas voi tehdä muistutuksen hoitolaitokselle hoidostaan tai kohtelustaan.
Hoitolaitoksella on oltava potilasasiamies, joka antaa potilaalle tietoa tämän oikeuksista ja avustaa tarvittaessa potilasta muistutuksen, kantelun tai korvaushakemuksen teossa.
Terveydenhuollossa toimivat henkilöt eivät saa ilman potilaan kirjallista suostumusta antaa sivulliselle potilasasiakirjoihin sisältyviä tietoja. Potilaasta kirjattuja tietoja saa luovuttaa vain hoidollisista tai tutkimuksellisista syistä eteenpäin terveydenhuollon ammattihenkilöille, joilla on salassapitovelvollisuus. Tietoja saa luovuttaa myös erityistapauksissa omaisille, kun potilas on tajuton tai kuollut.
Aiheesta muualla

Etene - Valtakunnallinen terveydenhuollon eettinen neuvottelukunta (Arkistoitu – Internet Archive)
Polvijärven kansantalo

| Polvijärven kansantalo |
| --- | --- |
 Polvijärven työväenyhdistyksen työväentalo
Sijainti:  Polvijärvi
Valmistumisvuosi:  1963
Rakennuttaja:  Polvijärven Kirkonkylän Sos.Dem. työväenyhdistys
Runkorakenne:  rankorakenne
Julkisivumateriaali:  lautavuoraus
Huoneistoala:  600 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Polvijärven kansantalo oli Polvijärven kunnan kyläkeskuksessa sijainnut työväentalo. Talon nykyisestä tilanteesta ei ole tietoa.
Historiaa

Polvijärven kansantalo rakennettiin talkoilla vuonna 1963. Talossa oli juhlasali, keittiö, eteinen ja asunto. Talo oli öljylämmitteinen, ja se oli kunnallistekniikan piirissä. Talo oli sekä yhdistyksen omassa käytössä että vuokrattuna. Siellä järjestettiin kokouksia, nuorisotoimintaa, urheiluharjoituksia ja juhlia.
Portugalin ralli 1973

Portugalin ralli 1973 oli rallin MM-sarjan kolmas kaudella 1973 ja se ajettiin 13. maaliskuuta–18. maaliskuuta 1973 Portugalissa Estorilin ympäristössä. Osa rallin erikoiskokeista ajettiin kestopäällysteellä, vaikka pääasiallisesti kyse oli sorarallista. Rallin virallinen nimi oli TAP Rali Internacional. Vuoden 1973 kisa oli järjestyksessään seitsemäs Portugalin ralli. Tämä vuosi oli ensimmäinen, jolloin ajettiin rallin MM-sarjaa. Rallin MM-sarjassa oli vain valmistajien mestaruus eikä kuljettajien mestaruutta vielä jaettu.
Kilpailussa ajettiin 32 erikoiskoetta joiden yhteispituus oli 397,50 km ja siirtymätaipaleineen rallin yhteispituus oli 2 820,40 km
Lopputulokset

Ralliin starttasi 79 autokuntaa, joista maaliin asti ajoi 23
| Sijoitus | Kuljettaja | Kartanlukija | Auto | Aika | Ero |
| --- | --- | --- | --- | --- | --- |
| 1. |  Jean-Luc Thérier |  Jacques Jaubert | Alpine-Renault A110 1800 | 5.42.16 | 0.0 |
| 2. |  Jean-Pierre Nicolas |  Michel Vial | Alpine-Renault A110 1800 | 5.48.57 | +6.41 |
| 3. |  Francisco Romãozinho |  José Bernardo | Citroen DS 21 | 6.07.48 | +25.32 |
| 4. |  Luís Netto |  Manuel Coentro | Fiat Abarth 124 Rallye | 6.40.40 | +28.24 |
| 5. |  Américo Nunes |  António Morais | Porsche 911 Carrera RS | 6.17.00 | +34.44 |
| 6. |  António Borges |  António Lemos | Alpine-Renault A110 1800 | 6.41.00 | +58.44 |
| 7. |  Mêquêpê |  Jorge Mira Amaral | Opel Ascona 19 SR | 6.51.40 | +1.09.24 |
| 8. |  António Martorell |  Augusto Roxo | Opel Ascona 19 SR | 6.56.09 | +1.13.53 |
Ryhmän 2 voittoon ajoi Francisco Romãozinho ja ryhmän 1 Mêquêpê.
Polvijärven Pyhän Johannes Kastajan kirkko

| Polvijärven Pyhän Johannes Kastajan kirkko Polvijärven ortodoksinen kirkko |
| --- | --- |

Sijainti:  Haavikontie 31, 83700 Polvijärvi
Koordinaatit:  62.85012°N, 29.34940°E
Seurakunta:  Taipaleen ortodoksinen seurakunta
Rakentamisvuosi:  1914
Suunnittelija:  Ivan Kanninen
Materiaali:  puu
Tyylisuunta:  jugend- ja panslavistis-vaikutteinen rakennus
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Polvijärven Pyhän Johannes Kastajan kirkko, eli Polvijärven ortodoksinen kirkko on Polvijärven kirkonkylässä sijaitseva ortodoksinen kirkko. Se rakennettiin ensimmäisen, vuonna 1902 valmistuneen ja jo 1909 palaneen aiemman kirkon paikalle. Uuden kirkkorakennuksen suunnitteli sortavalalaissyntyinen rakennusmestari tai arkkitehti Ivan Kanninen. Varat rakennukseen kerättiin seudun ortodokseilta, ja osan lahjoitti tsaari, Suomen suuriruhtinas Nikolai II. Kirkon vihki 26. heinäkuuta 1914 arkkipiispa Sergei.
Kirkko tammikuussa 2015.
Nykyään kirkko toimii ortodoksisen kirkon Kuopion ja Karjalan hiippakunnan, Taipaleen ortodoksisen seurakunnan Polvijärven alueen pyhäkkönä. Kirkon temppelijuhlaa eli praasniekkaa vietetään 24. kesäkuuta.
Aiheesta muualla

Praasniekat (ortodoksinenkulttuurikeskus.fi)
Pragelato

| Pragelato |
| --- | --- |

 Pragelaton sijainti Torinon metropolikaupungissa.
 Pragelato
 Koordinaatit: 45°01′N, 6°56′E 
Valtio:   Italia
Alue:  Piemonte
Metropolikaupunki:  Torino
Pinta-ala:  
 – Kokonaispinta-ala:  89,20 km²
Korkeus:  1 441–3 262 m
Väkiluku (31.12.2015):  776
 – Väestötiheys:  9 as./km²
 
 www.comune.pragelato.to.it 
Infobox OKVirheellinen NIMI-arvo: 
Pragelato on kunta Torinon metropolikaupungissa Piemonten hallintoalueella Italiassa.
Pragelatossa on vajaat 800 asukasta, sen pinta-ala on noin 98 neliökilometriä ja asukastiheys yhdeksän asukasta neliökilometrillä. Kunta sijaitsee 1,4–3,2 kilometriä merenpinnan yläpuolella.
Pragelatossa käytiin Torinon vuoden 2006 talviolympialaisten pohjoismaisten hiihtolajien eli maastohiihdon, mäkihypyn ja yhdistetyn kilpailut. Mäkihypyn suorituspaikkana toimi Stadio del Trampolino.
Pieni Soidinlampi (Rautalampi)

| Pieni Soidinlampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Rautalampi
Koordinaatit:  62°29′34″N, 26°46′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  oja Myhinjärveen 
Järvinumero:  14.718.1.008
Mittaustietoja
Pinnankorkeus:  101,9 m  
Pituus:  490 m  
Leveys:  350 m  
Rantaviiva:  1,608 km  
Pinta-ala:  8,235 ha  
Suurin syvyys:  11,2 m  
Saaria:  ei saaria 
 fiPieni Soidinlampi 
Pieni Soidinlampi  on Pohjois-Savossa Rautalammilla  Myhinpään lähellä sijaitseva lampi.
Maantietoa

Lampi on 490 metriä pitkä, 350 metriä leveä, ja sen pinta-ala on 8,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Lammen vedenpinnan korkeus on 101,9 metriä mpy.
Pieni Suojärvi (Saarijärvi)

| Pieni Suojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°48′39″N, 25°29′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäjärven alue (14.68)
Laskujoki:  Peltojoki Pyhäjärveen 
Järvinumero:  14.687.1.001
Mittaustietoja
Pinnankorkeus:  140,6 m  
Pituus:  690 m  
Leveys:  250 m  
Rantaviiva:  1,685 km  
Pinta-ala:  11,933 ha  
Tilavuus:  0,0001938 km³ 
Keskisyvyys:  1,62 m  
Suurin syvyys:  2,2 m  
Saaria:  ei saaria 
 fiPieni Suojärvi 
Pieni Suojärvi  on Keski-Suomessa Saarijärvellä  Peltokylän lähellä sijaitseva järvi.
Maantietoa

Järvi on 690 metriä pitkä, 250 metriä leveä, ja sen pinta-ala on 11,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 193 800 kuutiometriä. Sen keskisyvyys on 1,6 metriä ja suurin syvyys on 2,2 metriä. Sen rantaviivan pituus on 1,7 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven alueella (14.68), jonka Iso Suojärven valuma-alueeseen (14.687) se kuuluu. Järven vedenpinnan korkeus on 140,6 metriä mpy.
Portugalin ralli 1982

|  Portugalin ralli 1982 |
| --- | --- |
 3. osakilpailu 12 osakilpailusta kaudella 1982. 
Ajankohta:  3. maaliskuuta – 6. maaliskuuta 1982
Pituus:  40 erikoiskoetta, 637,07 km


Palkintokoroke
Voittaja:   Michèle Mouton    Fabrizia Pons  (Audi Sport)
Toinen:   Per Eklund    Ragnar Spjuth  (Toyota Team Europe)
Kolmas:   Franz Wittmann    Peter Diekmann  (Audi Sport)
Michèle Moutonin Audi pysäköitynä vuoden 1982 Monte Carlon rallissa.
Portugalin ralli 1982 (viralliselta nimeltään 16. Rallye de Portugal – Vinho do Porto) oli rallin maailmanmestaruussarjan kilpailu kaudella 1982. Kilpailu järjestettiin 3. maaliskuuta – 6. maaliskuuta 1982 Estorilissa. Kilpailu oli kauden kolmas ja erikoiskokeiden yhteispituus oli 637,07 kilometriä.
Kilpailun voittanut Michèle Mouton ajoi 18 erikoiskoevoittoa kilpailun aikana.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Michèle Mouton |  Fabrizia Pons | Audi Quattro | 7:39.36 | 0.0 |  |
| 2. |  Per Eklund |  Ragnar Spjuth | Toyota Celica 2000GT | 7:52.43 | +13.07 |  |
| 3. |  Franz Wittmann |  Peter Diekmann | Audi Quattro | 8:07.25 | +27.49 |  |
| 4. |  Carlos Torres |  Filipe Lopes | Ford Escort RS1800 | 8:30.58 | +51.22 |  |
| 5. |  Alain Coppier |  Josépha Laloz | Citroën Visa | 8:54.11 | +1:14.35 |  |
| 6. |  Mário Silva |  Rui Bevilacqua | Ford Escort RS1800 | 9:01.12 | +1:21.36 |  |
| 7. |  António Ferreira da Cunha |  Carlos Resende | Opel Ascona | 9:29.09 | +1:49.33 |  |
| 8. |  Christian Dorche |  Patricia Trivero | Citroën Visa | 9:35.39 | +1:56.03 |  |
| 9. |  Olivier Tabatoni |  Michel Cadier | Citroën Visa | 9:40.36 | +2:01.00 |  |
| 10. |  Jorge Fleck |  Silvio Klein | Opel Kadett GT/E | 9:40.55 | +2:01.19 |  |
Lähde:
Pieni Savijärvi (Suonenjoki)

| Pieni Savijärvi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°31′44″N, 27°04′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Laskujoki:  Kutujoki 
Järvinumero:  14.791.1.003
Mittaustietoja
Pinnankorkeus:  99,2 m  
Pituus:  260 m  
Leveys:  220 m  
Rantaviiva:  0,813 km  
Pinta-ala:  3,552 ha  
Suurin syvyys:  1,4 m  
Saaria:  ei saaria 
 fiPieni Savijärvi 
Pieni Savijärvi  on Pohjois-Savossa Suonenjoella  Pörölänmäen lähellä sijaitseva järvi.
Maantietoa

Järvi on 260 metriä pitkä, 220 metriä leveä, ja sen pinta-ala on 3,6 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 800 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Leväjärven–Kutujoen alueeseen (14.791) se kuuluu. Järven vedenpinnan korkeus on 99,2 metriä mpy.
Playboi Carti (mixtape)

Playboi Carti on yhdysvaltalaisen rap-artisti Playboi Cartin ensimmäinen kaupallinen mixtape. Se julkaistiin AWGE:n ja Interscope Recordsin kautta 14. huhtikuuta 2017.   Tuotannosta vastasi pääasiassa Pi'erre Bourne useiden muiden levytuottajien, kuten Harry Fraudin, Hit-Boyn, Jake Onen ja Southsiden kanssa. Mixtapella vierailevat yhdysvaltalaiset rap-artistit Lil Uzi Vert, ASAP Rocky sekä hollantilainen laulaja Leven Kali.  Mixtapen fyysinen versio julkaistiin 6. lokakuuta 2017 ja vinyylipainos 17. marraskuuta 2017.
| Playboi Carti Playboi Carti |
| --- | --- | --- |

Julkaisun tiedot
 Äänitetty : 2016-2017
 Studio : useita
 Julkaistu: 14. huhtikuuta 2017
 Tuottaja(t): Rakim Mayers • Chace Johnson • Harry Fraud • Hit-Boy • J. Cash Beatz • Jake One • JStewOnTheBeat • K-Major • KasimGotJuice • MexikoDro • Murphy Kid • Pi'erre Bourne • Roark Bailey • Ricci Riera • Southside
 Tyylilaji: hip hop • trap
 Kesto: 46.50
 Levy-yhtiö: AWGE • Interscope
Playboi Carti muut julkaisut
| ‎ ‎ | Playboi Carti 2017 | Die Lit 2018 |
Mixtapea mainostettiin neljällä kappaleella – "Lookin", "Wokeuplikethis", ''Let It Go'' ja "Magnolia", joista jälkimmäisin debytoi sijalla 29 US Billboard Hot 100 -listalla.  Playboi Carti debytoi Yhdysvaltain Billboard 200 -listan sijalla 12. Recording Industry Association of America (RIAA) myönsi mixtapelle platinalevyn 2. maaliskuuta 2020 yli 1 000 000 myydyn kappaleen kunniaksi.
Taustat ja mainostus

Neljä kappaletta julkaistiin ennen mixtapelta ennen julkaisua. Nämä olivat "Lookin" ja ''Wokeuplikethis'', joissa kummassakin yhdysvaltalainen rap-artisti Lil Uzi Vert, jotka julkaistiin 9. ja 10. maaliskuuta 2017. Kappaleet "Magnolia" ja "Let It Go" julkaistiin 14. huhtikuuta 2017.
Musiikkivideo "Magnolialle" julkaistiin 10. heinäkuuta 2017. Sen ohjasi Hidji Films, ja siinä on cameo-esiintymiset kappaleen tuottajalta Pi'erre Bournelta sekä cameo-esiintymisiä Southsidelta, ASAP Rockylta, Slim Jxmmilta, A Boogie with da Hoodielta, Don Qlta, Navilta, Casanovalta, Smooky Margielaalta, Squidnicelta sekä Cashilta. Musiikkivideo on kerännyt yli 193 miljoonaa katselukertaa marraskuuhun 2023 mennessä.
Musiikkivideo kappaleelle "Wokeuplikethis" julkaistiin 9. elokuuta 2017. Musiikkivideossa esiintyy Lil Uzi Vert, ja se on kerännyt 91 miljoonaa katselukertaa marraskuuhun 2023 mennessä.
Musiikkivideo kappaleelle "New Choppa" julkaistiin 31. elokuuta 2017. Siinä on mukana ASAP Rocky, ja se on kerännyt yli 32 miljoonaa katselukertaa marraskuuhun 2023 mennessä.
Kappaleet

Location - 2.48
Magnolia - 3.01
Lookin - 3.03 (feat. Lil Uzi Vert)
Wokeuplikethis - 3.55 (feat. Lil Uzi Vert)
Let It Go - 2.30
Half & Half - 3.47
New Choppa - 2.06 (feat. ASAP Rocky)
Other Shit - 2.48
No. 9 - 3.19
Dothatshit! - 3.04
Lame Niggaz - 2.53
Yah Mean - 2.45
Flex - 4.00 (feat. Leven Kali)
Kelly K - 4.31
Had 2 - 2.19
Pollockin tetraedrilukuotaksuma

Pollockin tetraedrilukuotaksuma on otaksuma, jonka mukaan jokainen positiivinen kokonaisluku on esitettävissä korkeintaan viisi tetraedriluvun summana. Konjektuurin esitti ensimmäisenä matemaatikko F. Pollock.
Kuvioluvut
| --- | --- |
Monikulmioluvut:   kolmioluvut  neliöluvut  viisikulmioluvut  kuusikulmioluvut  seitsenkulmioluvut  kahdeksankulmioluvut  yhdeksänkulmioluvut  kymmenkulmioluvut  yksitoistakulmioluvut  kaksitoistakulmioluvut 
Muita tasokuviolukuja::   keskitetyt neliöluvut  keskitetyt kuusikulmioluvut  tähtiluvut 
Pyramidiluvut:   tetraedriluvut  neliöpyramidiluvut  viisikulmiopyramidiluvut  kuusikulmiopyramidiluvut  seitsenkulmiopyramidiluvut 
Muut monitahokasluvut:   kuutioluvut  oktaedriluvut  Haűyn oktaedriluvut 
Monikulmiolukuja koskevia tuloksia:   Fermat’n monikulmiolause  Pollockin tetraedrilukuotaksuma  Pollockin oktaedrilukuotaksuma  Lagrangen neljän neliön lause
Popayán

| Popayán |
| --- | --- |
 lippu:  vaakuna
 Popayán
 Koordinaatit: 2°27′N, 76°37′W 
Valtio:  Kolumbia
Departementti:  Cauca
perustettu:  1537
Korkeus:  1735 m
Väkiluku (2011):  237 900
 
 www.popayan-cauca.gov.co/index.shtml 
Infobox OKVirheellinen NIMI-arvo: 
Popayán on Caucan departementin pääkaupunki Kolumbiassa. Vuonna 2011 siellä oli 237 900 asukasta.
Kaupungin perusti vuonna 1537 Sebastián de Belalcázar. Se oli tärkeä pysähdyspaikka matkalla Cartagenasta etelään kohti Quitoa ja Limaa. Kaupungissa on edelleen jäljellä monia siirtomaakauden rakennuksia, etenkin kirkkoja ja luostareita. Sitä ovat koetelleet monet maanjäristykset, joista viimeisin merkittävä järistys sattui vuonna 1983.
Aiheesta muualla

Kuvia tai muita tiedostoja aiheesta Popayán Wikimedia Commonsissa
Pimeäfermentaatio

Pimeäfermentaatio on mikrobien aineenvaihduntaa, jossa ei ole valoa tai valo on saatu fotosynteesissä ja on siirrytty seuraavaan vaiheeseen, jossa saatu energia käytetään solun kasvuun.
Pimeäfermentaatiota tapahtuu käymisessä. Pimeäfermentaatiosta käytetään uudempaa nimitystä; Valosta riippumaton reaktio.
Pimeäfermentaatiota tapahtuu nisäkkäillä ruoansulatuskanavassa sekä luonnossa mm. järven pohjasedimentissä. Nämä ovat esimerkkejä metanogeneesistä. Teollinen esimerkki on biokaasulaitos, jossa ilman happea ja valoa bakteerit syövät orgaanista ainetta metaaniksi ja hiilidioksidiksi 4:ssä eri vaiheessa.
Käytännön esimerkki on hiiva ja sen käyttäminen leivonnassa sekä kotikaljan sekä siman valmistuksessa.
Levien kasvussa ja yhteyttämisessä on fotosynteesivaihe sekä valosta riippumaton kasvuvaihe. Tällöin solujen toiminta on sekä valosta riippuvaa että riippumatonta vuorotellen. Levää voikin kasvattaa siten, että se saa valoa ja jatkaa kasvua esimerkiksi kasvunestettä sekoittamalla läpinäkyvän säiliön reunalle ja taas keskiosiin.
Aiheesta muualla

Vedyn tuottaminen säilöheinästä pimeäfermentaatiolla
Puolustusvoimien Koulutuksen Kehittämiskeskus

Puolustusvoimien Koulutuksen Kehittämiskeskus (PvKK) oli Suomen puolustusvoimien yksikkö, joka liitettiin 1. tammikuuta 2006 alkaen osaksi Maanpuolustuskorkeakoulua täydennyskoulutus- ja kehittämiskeskuksena. Se toimi Tuusulassa suojeluskuntien ja Maasotakoulun entisissä tiloissa vuodesta 1996 alkaen, ja teki muun muassa soveltuvuustestejä, koulutus- ja henkilöstötutkimuksia ja tuotti koulutusmateriaalia. PVKK:n esimies oli puolustusvoimien henkilöstöpäällikkö.
Keskuksen viimeisiä johtajia oli eversti Kari Kokkonen.
Yksikköön olivat integroituina Hämeen Rykmentistä muuttaneen Esikuntakoulun toiminnot.
Puolustusministeri

Puolustusministeri on valtion hallituksen jäsen, joka säätelee maanpuolustusta. Puolustusministeri on usein merkittävässä roolissa valtion politiikassa.
Hallitusten alkuaikoina 1700-luvun lopussa käytettiin usein nimitystä sotaministeri. Toisen maailmansodan jälkeen ryhdyttiin suosimaan nimitystä puolustusministeri. Usein ministeri asetettiin vastuuseen myös maa-, meri-, ja ilmasodankäynnistä. Monissa maissa puolustusministerin virka siirrettiin jonkinlaiseen kansalliseen turvallisuuskomissioon, jolloin valtionpäämies saattoi paremmin hallita sekä sotilaallisia että diplomaattisia asioita.
Demokraattisissa valtioissa puolustusministeri on tavallisesti siviilihenkilö armeijan siviilimääräysvallan turvaamiseksi, mutta diktatuurivaltioissa virka voi olla upseerilla, joka on myös sotavoimien komentaja.